PL ออกหุ้นกู้ 500 ลบ. ขาย PP ร่วม10ราย ชูดอกเบี้ย 2.43%
PL ออกหุ้นกู้ 500 ลบ. อายุ 2 ปี 11 เดือน 18 วัน ดอกเบี้ยคงที่ 2.43% ต่อปี ขายนักลงทุนโดยเฉพาะเจาะจงไม่เกิน 10 ราย
18 ต.ค. 2560

บริษัท ภัทรลิสซิ่ง จำกัด (มหาชน) หรือ PL เปิดเผยว่า บริษัทออกหุ้นกู้ ครั้งที่ 3/2560 วงเงิน 500 ล้านบาท อายุหุ้นกู้ 2 ปี 11 เดือน 18 วัน นับจากวันที่ออกหุ้นกู้ โดยจะครบกำหนดไถ่ถอนในปี พ.ศ.2563 อัตราดอกเบี้ยคงที่ 2.43% ต่อปี
โดยหุ้นกู้ดังกล่าว เป็นหุ้นกู้ชนิดระบุชื่อผู้ถือ ไม่ด้อยสิทธิ ไม่มีหลักประกัน ไม่มีผู้แทนผู้ถือหุ้นกู้ เสนอขายแก่ผู้ลงทุนโดยเฉพาะเจาะจงซึ่งมีจำนวนไม่เกิน 10 ราย จำนวนหุ้นกู้ที่เสนอขายใหม่ 500,000 หน่วย มูลค่าที่ตราไว้ 1,000/หน่วย บาท ราคาเสนอขาย 1,000 บาท/หน่วย วันออกหุ้นกู้ 18 ตุลาคม 2560
ทั้งนี้ หุ้นกู้ดังกล่าวเป็นส่วนหนึ่งของวงเงินได้รับการอนุมัติจากที่ประชุมผู้ถือหุ้นสามัญประจำปี 2560 เมื่อวันที่ 28 เม.ย.60 ในจำนวนไม่เกิน 1 หมื่นล้านบาท หรือในสกุลเงินอื่นในจำนวนที่เทียบเท่า เพิ่มเติมจากวงเงินเดิมที่เหลือและบริษัทได้ดำเนินการออกและเสนอขายหุ้นกู้ ตามกรอบวงเงินดังกล่าวไปแล้วบางส่วน ทำให้คงมีวงเงินคงเหลือที่จะออกหุ้นกู้ได้อีก 3.85 พันล้านบาท
 
 
 